מקווה שהמחקר יעזור להפחית עבירות תנועה". ד"ר אליאס

החלק במחקר המראה כי הנהגים מהמגזר הערבי מבצעים עבירות תנועה רבות יותר מאלה המשתייכים למגזר היהודי, מעלה כי הפערים הבולטים ביותר מופיעים בשתי שכבות גיל: 30-22 ו-64-51. לד"ר אליאס יש הסבר ברור לממצאים: "איפה נמצאים היהודים בגילאי 20-22? הם משרתים בצבא ואחר כך הולכים ללמוד או טסים לחו"ל". לדבריה, "הצעירים הערביים נמצאים בבית בכפר, משתעממים, רובם במצב סוציו-אקונומי נמוך, מובטלים, הדבר היחיד שמעניין אותם זה לצאת לכביש, לעשות 'חארקות' ו'דאווינים' על החבר'ה".



"אחרי שלוש כוסות אלכוהול כולם גברים, עולים לרכב ומשוויצים", הדגישה אליאס. "אם אין דמות מחנכת שבכוח מוציאה את הילד ללמוד ולעבוד, השעמום והמצב הסוציו-אקונומי הקשה יוציאו אותם אל הכביש".



באשר לקבוצת הגילים השנייה הסבירה אליאס שהדבר נובע מריחוק ממרכזי העסקים והבילויים. "אני למשל גרה בכפר ליד כרמיאל", אמרה. "כדי לצאת עם המשפחה למסעדה טובה אני נוסעת עד לכרמיאל, אם אני כבר רוצה גיוון אני צריכה לעלות על הרכב ולנהוג לפחות שעה עד לעכו או לחיפה. אותו הדבר גם לגבי מקומות העבודה בכפר: המשרות בכפר הם מאוד מצומצמות, וכדי לצאת לעבודה חייבים לעלות רכב ולנוהג, מה שמגדיל הסיכונים והסיכויים להיפגע בדרך".



במסגרת המחקר נערכו ראיונות עם 60 עברייני תנועה ו-171 אזרחים שלהם אין עבירות תנועה, כולם מהמגזר הערבי. המחקר בחן אם קבוצות מיעוט באוכלוסייה מעורבות יותר בתאונות דרכים ומבצעות יותר עברות תנועה. "אני מקווה שהמחקר שלי יפחית ולו במעט את מעורבות הנהגים במגזר הערבי בעבירות תנועה קשות ובתאונות דרכים", מסכמת ד"ר אליאס.